
mai mare, decit cea schitatá in lec- 
tiunea mea introductivă. Convingerea 
aceasta m'a făcut s'o public fără nică 
O schimbare, adăogind numai cite va 
note bibliografice sub text. 


Bogdan. 


Domnilor, 


Inainte de a începe cursul anului 
acestuia, dati-mi voe să vă vorbesc 
cîteva cuvinte despre locul ce ocupă 
popoarele slave în istoria universală si 
romînă, despre studiile făcute asupra 
lor de străini, despre însemnătatea cea 
mare a acestor studii pentru noi Ro- 
minii şi în sfirşit ‘despre modul cum 
cred eü că ar trebui făcute in univer- 
sitatea noastră. Aceste cîteva cuvinte 
vor servi de întroducere la cursul de 
„limba paleoslovenică“ şi vă vor arăta, 
în liniamente generale directiunea noi- 
lor studii ce veţi avea ocasie să faceţi 
de aci 'nainte. 


—— 


Popoarele slave, care ocupă astăzi 
în mase compacte aproape întreg ostul 
şi o parte din sudostul Europei şi din- 
tre care unele aii ajuns pănă în veci- 
nátatea Bavariei şi Saxoniei, sunt una 
din grupele cele mari de popoare in do- 


„europene. Asezatí din timpuri preis- 
_torice in şesurile băltoase, ce se întind 
dela Carpaţi spre ost, si atingind de 


o parte marea baltică în vecinătate cu 
popoarele litvane si finice, de altă parte 
marea neagră in vecinătate cu popoa- 
rele nomade de origine turană şi ira- 
nică, Slavii ati trăit multă vreme îm- . 
preună, pástrind civilisatia comună moş- - 
tenită din trunchiul indoeuropean şi 
desvoltind-o maj departe conform cu 
individualitatea lor etnică. Această in- 
delungá convietuire a popoarelor slave 
în timpurile preistorice, care la dinşii 
tin pănă în veacul I al erei creştine, 
explică nenumăratele puncte de atin- 
gere ce există astăzi între feluritele 
semintil slave, cu toate că eles'aü des- 

pártit unele de altele cel putin de 15 
“veacuri. 4) | | | 
In urma mişcării celei mari a po- 
poarelor germanice de la nord spre 
sud-vest şi a Hunilor dela ost spre 
vest, cunoscută în istoria universală 
sub numirea de emigratiunea po- 
poarelor, Slavii aŭ fost impinsi din 
locuintele lor primitive spre sud si spre 
vest. Puterea de expansiune, ce se acu- 
mulase în timpul convieţuirii lor prin 
înmulţirea populaţiei si printr'un în- 
ceput de diferentiare in seminţii inde- 
pendente, fu pusă in mişcare şi Slavii 
incepurá a se lati spre sud şi spre 
vest. O parte din ei ai ocupat, încet 
cu încetul şi pe nesimţite, cam din 
veacul III— VII, toate părţile locuite azi 
de Bulgari, Sirbi, Sloveni, Cehi, Mo- 
ravi, Slovaci, Sorabi; alţii, ca Polonii 


——— 





1) Asupra raportului de înrudire cu celelalte 
popoare indoeuropene şi asupra vieţii lor comune, 
înainte de despărţirea în semintil, se poate ceti, deşi 
cu multe reserve, Krek, Einleitung in . die slavische 
Literaturgeschichte, ed. 2, 1887, cartea I, cap. I, II. 

şi Ruşii, aŭ rămas în locuinţele lor pri- 
mitive, látindu-se Polonii spre marea bal- 
tică, Ruşii spre Volga şi marea neagră. 

După aşezarea lor in lácuintele cele 
nouă Slavii, unii mai curînd, alţii mai 
tărziu, unii de bună voe, alţii siliți prin 
armele vecinilor si stápinitorilor, párá- 
sirá credintele lor págine si imprumu- 
tară in schimb religia creştină si o 
mare parte din organisatia politică a 
popoarelor, între cari s'aü aşezat. Ast- 
felii vechia civilisatie páginá a Slavilor 
facu loc cam prin veacul IX şi X, la 
unii chiar mai tărziu, unei îndoite ci- 
vilisaţii creştine: una răsăriteană şi 
grecească, alta apuseană şi romană °). 

Acest dualism a avut o influenţă 
definitivă asupra desvoltării istorice ul- 
terioare a semintiilor slave. O parte 


2) Cf. asupra acestui iucru Pypin si Spasovié, Ge- 
schichte der slavichen Literaturen, Leipzig 1880, 
f,introducerea^ şi capitolul despre „istoria popoarelor 
slave şi unitatea lor naţională“. (, Einleitung", pag. 
1 şi urm., „die Geschichte des slavischen Volks- 
stammes und die Frage der nationalen Einheit“ 
pag. 28. şi urm.) 

din ele rămaseră sub influența, esclusivă 
a imperiului bizantin, cum ati fost Bul- 
garii, Sirbi si Rușii, o altă parte că- 
zură sub influenţa statelor germane şi 
a catolicismului, cum au fost Slovenil 
din Panonia, Moravii si Cehif, Sorabii 
şi Polonii. Preponderanta covirgitoare 
a statelor creştine, ortodoxe sau cato- 
lice, şi slaba organisaţie politică a po- 
poarelor slave in momentul cînd aces- 
tea apar pe scena istoriei europene, 
jat& cei doi factori puternici, cari aŭ 
impfedecat o desvoltare naturală si in- 
dependentă a civilisatiel vechi slavone 
şi cari aü făcut ca Slavii să joace pănă 
acum în raport cu numărul lor (astăzi 
de 95 de milioane) un rol foarte ne- 
însemnat în istoria culturei europene. 
O parte din ei s'aü absorbit foarte cu- 
rind în popoarele conlocuitoare: astfeliü 
s'a întimplat cu semintiile polabe şi 
lechitice din Germania de nord, astfelit 
cu Slovenii din Panonia şi cu cei din 
Dacia; o altă parte aŭ fost subjugati 
de popoare mai puternice, ca Bulgarii 

de Bizantini, Sorabii şi Cehil de Ger- 
mani, Ruşii de Tătari, şi au fost ţinuţi 
in sclávie sau se desvoltará in strinsá 
dependenţă de organisatia stápinitorilor. 

Abia spre începutul timpurilor mo- 
derne s'au ridicat la o însemnătate maï 
mare Celui, Polon şi Rug; aceştia aŭ 
produs o civilisatie proprie destul de 
bogată, ce s'a răsfrins chiar asupra 
altor popoare europene. Pentru a cita 
citeva exemple, vă aduc aminte de 
mişcarea religioasă, şi reformatorică a 
husitismului, de perioada de înflorire a 
scholasticei la vechea universitate din Pra- 
ga, de misiunea civilisatorie a Poloniei în 
orient, de pildă in Litvania şi in Mol- 
dova, jar a Rusiei in Asia, d. p. între 
popoarele fino-ugrice. 

Astăzi popoarele slave tind fie-care 
cu multă rivnă să-şi asimileze pro- 
ductele culturale ale celor-lalte popoare 
mal înaintate şi mai puternice şi vor 
să-şi afirme cu toatele viata lor indi- 
viduală. Tendinţa aceasta se manifestă 
de o potrivă la cele libere, ca şi la 


= P 


cele subjugate. Unul dintr'insele este, 
precum ştiţi cu toţii, un factor principal 
in actualul sistem de state al Europe si 
dacá nu prin civilisatia, cel putin prin 
puterea sa atrage asupra sa serioasa 
atentiune a tuturor oamenilor luminati.. 

Putina însemnătate” politică şi cul- 
turală, ce aü avut popoarele slave in 
trecut, a fost causa de căpetenie, că 
invăţaţii şi oamenii de stat ai Europei, 
incepind din timpurile cele mai vechi 
şi pănă astăzi, s'au ocupat cu ele numai 
incidental. Ştirile istorice asupra acestor 
popoare sunt din pricina aceasta foarte 
sărace; pentru cele mai vechi timpuri, 
d. p. pentru începuturile evului mediu, 
aceste ştiri sunt cu totul nesuficiente. Nu 
e dar de mirat că viaţa istorică a popoa- 
relor slave e foarte puţin cunoscută şi că 
părerile ce s'aü scos la iveală în diferite 
timpuri asupra lor aii fost de cele mai 
multe orl ráü intemefate si contrazică- 
toare. Dacă ne mai gîndim la aver- 
siunea profundă a popoarelor din vestul 
Europei, mai ales a Germanilor, fafa 


de Slavi, ne vom explica uşor toate 
teoriile absurde, ce s'aü pus în circulaţie 
pănă prin secolul nostru asupra originei 
şi istoriei Slavilor. 

Dar odată cu renașterea politică si 
culturală a popoarelor slave (care re- 
naştere a fost pănă la un oare-care 
punct resultatul conştiinţei  originef 
lor comune) a început a fi studiat 
mai de aproape şi trecutul lor. Dela 
modestele încercări ale unui Dobrowsky, 
Kopitar, Vostokova si cei-lalţi slavişti 
dela sfirşitul secolului trecut şi înce- 
putul secolului nostru, am ajuns, prin 
lucrările unui Safaiik, Miklosich, Srez- 
nevskij, Jagic, Danicic etc. a avea astăzi 
o întreagă ştiinţă a filologiei slave, 
a, cărel sferă cuprinde tot ce au gindit 
şi aŭ produs pănă acum popoarele slave, 
intocmai cum filologia clasică se ocupă 
cu studiul productelor civilisatiunel greco- 
romane, filologia germanică cu studiul 
civilisatiunel germane, s. a. m. d. Fi- 
lologia slavá se aláturá astázi cu mo- 
destie, insá cu demnitate, pe lingă suro- 

rile ei mai mari: filologia clasică, filologia 
germanică şi filologia romanică. Aproape 
toate universităţile mari din Europa po- 
sed de mai mulţi ani catedre de filologia 
slavă. Astfel Parisul, Oxfordul, Berlinul, 
Lipsca, Breslaul, Viena, Grazul, Buda- 
Pesta, Cracovia, Lembergul. Nu mai 
vorbesc de universităţile slave, ca Praga, 
Agramul, Belgradul şi toate cele din 
Rusia, unde filologia slavă are în fie-care 
universitate mai mulţi representanți. 

Studiul limbilor, literaturilor, istoriei 
şi antichitátilor slave se află astăzi in 
mânile multor învăţaţi de primul rang, 
cum este Jagic la Viena, Leskien la 
Lipsca, Brückner la Berlin, Baudoin 
de Courtenay la Dorpat, Sobolevskij la 
Petersburg, Jireček la Praga, 5) Malino- 
wski la Cracovia, Novakovié la Belgrad 
şi multi alti, cari prin cercetările lor 
stientifice aŭ ştiut să destepte in sferele 
străine Slavilor interes si simpatie pentru 





% In timpul din urmă Jireček a trecut la uni- 
versitatea din Viena, far Baudoin de Courtenay la 
cea din Cracovia. 

cunoaşterea acestor popoare pănă acum 
prea despretuite. 

Dacă filologia slavă n'ar avea pentru 
noi Rominil decit interesul general, ce 
ea il are pentru Germani, Franceji sat 
Engleji, ar merita să aibă un loc între 
studiile noastre universitare, ca o com- . 
plectare necesară a celor-lalte studii 
istorice, filologice si linguistioe. Astăzi 
este un lucru recunoscut de toţi, că 


„istoricii Europei, mai ales ai Orientului 


european si ai Bizanțului, precum şi 
linguiştii, nu se pot dispensa de cunos- 
tinta limbilor slave. 

Filologia slavá are insá pentru nol 
Rominii o deosebită importanţă, o im- 
portantá mai mare decit pentru toate 
cele-lalte popoare neslave, de oare-ce 
nol, abstractiune fácind de Litvani, sun- 
tem singurul popor neslav in Europa, 
care am suferit o inriurire directă şi 
statornică din partea Slavilor, impru- 
mutind si pástrind mai multe secole 
limba, literatura si cultura lor. 

Viata noastrá din trecut a fost de 

prin veacul al 6-lea incoace intr’o ne- 
despărțită legătură cu viata popoarelor 
Slave, care s'aü aşezat în mijlocul si 
în jurul nostru. Incă din timpul inva- 
siunilor barbare ne-ai găsit aci Slo- 
venii, acea semintie slavă, care din 
locuinţele comune şi străvechi ale Slavi- 
lor s'ai îndreptat spre sudul Europei şi 
aŭ inundat mai tot teritoriul vechei Pa- 
nonil, Daciei traíane, Moesiilor, Dalma- 
tiel, Macedoniei, Noricului si Iliriculul; a- 
ceşti Sloveni ne-ai găsit aci, s'au aşezat 
între no! şi ai trăit cu noi la un loc, pănă 
ce cu timpul ef aŭ împrumutat limba 
noastră, dindu-ne în schimb o parte din 
instituţiile lor sociale şi politice 4). 
Mai tărziă am fost sub stăpînirea 
Bulgarilor în timpul primului lor 


*) Asupra Slovenilor din Dacia cf. diferitele lu- 
crări ale lui Miklosich, ca d. p. „Slavische Elemente 
im Rumunischen“, întroducerea, sai „Die Sprache 
der Bulgaren in Siebenbürgen“ sau „Formenlehre 
der altslovenischen Sprache in Paradigmen“, intro. 
ducerea, şi gramatica lul comparativă, în diferite 
locuri; nu de mult a tratat acest subiect si Kalina 
în A na scrieri! sale: Studyja nad historyje 
języka bułgarskiego, Kraków, 1891. 


UL 

imperii si am format împreună cu dinsii 
al doilea, imperii bulgar, care poartă 
din această pricină şi numele de im- 
periul romiîno-bulgar 5). Dela ei am îm- 
prumutat slujba bisericească slavonă şi 
împreună cu aceasta limba slavonă în 
biserică şi în stat. Aceste împrumuturi 
sunt foarte vechi, căci cele dintiiü 
ştiri istorice din evul mediu asupra 
noastră ne găsesc cu limba slavonă în 
biserică şi în stat. Toate manuscriptele 
vechi găsite în ţările noastre şi scrise 
de Romini, precum şi toate actele voe- 
vozilor noştrii munteni şi moldoveni, 
sunt făcute în această limbă. 

Asa dar toate manifestatiunile inteli- 
gentil rominesti din primele veacuri ale 
existentii noastre politice independente 
pănă în veacul al XVI se fáceaü esclusiv 








5) Asupra raporturilor noastre cu Bulgarii e de 
cetit Istoria Bulgarilor de C. Jireček, ediţia germană 
Praga 1876 şi ediţia augmentată rusească Odesa 
1878. In urmă aŭ tratat acestă chestiune mai pe 
larg Miletić şi Agura în studiul lor ,Daco-Romini! 
şi literatura lor slavă“, Sofia 1893 (vol. IX din 
Sbornicul ministeriului de culte bulgar). 

în limba slavonă. Ea a continuat a trái 
si in veacul al XVII, ba, cu totul nu 
ne-am lápádat de dinsa decit in veacul 
al XVIII, pentru a imprumuta o alta 
limbă străină, pe cea grecească. Lite- - 
rile slave le-am păstrat, precum ştiţi, 
pănă mal acum 80 de ani. 

Şi să nu credeţi că limba slavonă 
era la noi o limbă moartă, întrebuin- 
tatá numai de popi în biserici si de 
diaci în cancelariile domneşti, cum este 
d. p. astăzi limba latină în bisericile 
catolice. Nu. De limba slavonă se ser- 
veaü Rominii — bine înţeles cárturarif, 
adecá clerul mai înalt şi boerii învăţaţi — 
in afacerile lor zilnice. In această limbă 
se scrieaii corespondentele private, za- 
pisele, foile de zestre, testamentele, 
documentele de moşii şi de judecăţi, 
cu un cuvint, toate actele scrise, cite 
se obicinuiaii pe vremurile acelea in 
relatiunile dintre oameni. Ba ce este 
mai mult, în această limbă este depusă 
chiar istoriografia cea mai veche a ţă- 
rilor noastre. Cronicarii şi analiştii mol- 

42,731 | 2 

 dovení şi-aii scris cronicele şi analele 
lor pănă pe la sfirşitul veacului al XVI 
numai în slavoneste,9) şi suntem în drept 
a presupune că tot aşa ati făcut cro- 
 niearii şi analiştii rnunteni in timpurile 
cele mai vechi. 
» Dacă dar limba slavonă, fie in dia- 
J lectul bulgăresc, fie în cel rusesc, a 
slujit strămoşilor noştrii drept mijloc” 
de comunicare a gindirei lor, nu suntem 
datori a o studia nol astăzi, cei cari 
ne ocupăm de istoria neamului nostru, 
pentru a putea înţelege printr’insa scrie- 
„rile rămase de la străbuni? Căci nimic 
din tot ce s'a scris în perioada cea, 
veche a istoriei noastre nu putem în- 
telege fără de dinsa. 

Dar nu numai atita. Limba slavonă, 
întrebuințată de străbunii noştrii cum 
intrebuintám noi astăzi limba franceză, 
si germană, saü cum se întrebuința in 
epoca fanariotă limba grecească, n'a 
trecut fără să lase urme adinci asupra 


°) Vezi „Vechile cronice moldoveneşti pănă la 
Ureche“, Bucureşti 1891. 

limbei romineşti. Se ştie prea bine, ce 
sumă enormă de elemente slave posede 
limba vorbită astăzi de toti Rominil. 
Aceste elemente s'ai întrodus intr’insa 


= pe două cai diferite: 1) prin contactul 


imediat şi zilnic cu Slavii, mai ales cu 
vechii Sloveni, apoi cu Bulgarii, Polonii 
şi Ruşii, 2) prin hierarhia bisericească . 
şi politică si prin împrumuturi literare. 

Este incontestabil că o mare parte 
din terminii slavoni intrebuintati de 
toți Rominii, d. p. terminii privitori 
la hierarhia bisericească, au trecut in 
limba noastră pe cale literară; nu este 
însă mal puţin adevărat că multe cu- 
vinte de origine slavă, atit din dome- 
niul lumei din afară, cit şi din domeniul 
“stărilor sufleteşti, le-am luat direct de 
la Slavi, le-am împrumutat, aşa zicînd, 
din gura lor, întocmai cum şi dinsil at 
împrumutat dela noi o sumă de cuvinte 
împreună cu o sumă de lucruri, pe 
care le-au văzut întiiaşdată la noi. Este 
un Jucru ştiut şi nu trebue să insistăm 
aci asupra lui, că mare parte din ter- 


minii privitori la viaţa pastorală si la 
economia vitelor, cum sunt: cătun, strun- 
gà, baciu, turmă, chiag, brinză, urdă, zăr, 
rinză etc., l-au luat Maloroşii, Polonii, Slo- 
vacii, Cehit, Sirbii şi Bulgarii dela not’). 

Este dar de neapărată trebuinta , 
pentru a studia lexiconul limbei ro- 
mine, să ştim limbile slave, cu deose- 
bire limba, paleoslovenică, limba bul- 
gară, sirbească, malorosă, rusească şi 
polonă. Lipsa acestor cunoştinţe la ge- 
neratia trecută de învăţaţi a fost causa. 
că studiile noastre lexicologice aŭ ră- 
mas pănă mai deunăzi asa de slabe 
si defectuoase. Nu voiü ilustra aceasta 
cu multe exemple, căci de bună seamă 
fie-care din Dv. a avut ocasie să ci- 
tească destule în studiile sale de limbă 
rominească. Etimologii ca a greşi din 
lat. gressus, nu din slav. gresite, ca 
grindă din lat. grunda, nu din slav. 
grgda, dobindă din lat. do abunde 








7) Asupra acestora se poate ceti Miklosich, Ueber 
die Wanderungen der Rumunen in den Dalmati- 
nischen Alpen und den Karpathen, Wien 1880. 


— 21 — 


„daŭ cu prisos“, nu din slav. dobgdg, 
etc. etc., se găsesc cu droaia în vechile 
noastre tratate gramaticale şi lexico- 
logice 8). N'are cineva decit să ia in 
mină un dicţionar rominesc din cele 
vechi, d. p. dicţionarul de Buda de la 
1825 sau Glossariul luf Maxim si Lau- 


3) Foarte bogat în etimologii de felul acesta este 
răposatul Mangluca, ultimul representant al direc- 
tiunel antislaviste în etimologia romînă. Lael ga- 
sim etimologii ca următoarele: gloabă nu derivă 
din slav. globa, ci din „gabela“ „prin metatesa 
luy | glába si prin înălţarea lu! d în o glóba"; 
gloatá nu derivá din slav. glota, ci din gnotus, 
gnotain loc de gnatus, gnata: la inceput ar fi 
însemnat fiu, fată; trup nu derivă din slav. 
trup", ci din truneus; gol nu din slav, 
gol“, ci din vole, veule = deşert în unele 
dialecte frantuzesti; lene nu din léna, ci din 
lana în dialectele italiene; coabe nu din slav- 
kob*, cu aceeaşi însemnare, ci din latinescul cu, 
pio; cote( nu din slav. kotaca sau kotec« 
cu aceeaşi însemnare, ci din latinescul cubitus, 
rom. cot; grija nu vine din slav. gryZa „du: 
rere de stomah“ „durere“ sai mai probabil din 
bulgárescul griža grije, ci din diligentia, lar 
»egrija din negligentia „din negligere prin 
aferesă gligere, prin trecerea lui 0 în r gi a lul 
ge în je grijire“. Prin ast-felià de etimologil 
voea Mangiuca să „chiarifice opiniunea publică cea 
mistificată prin slavisti“. Familia, XIX, pag. 631. 

rian dela 1871, şi să-l compare cu 
dicţionarul etimologic al lui Cihac sat 
cu Magnum ` Etymologicum al d-nului 
Hasdeu, ca s& constate la fie-care pa- 
gină progresul cel mare al etimologiei 
române, realisat prin aceste două lu- 
crări de merit. E adevărat că Cihac, 
prin tendinţa lui de a descoperi cit 
se poate de multe cuvinte slavone in 
limba romînă — tendinţă născută din 
reacţiunea împotriva celor ce cáutaü 
să ascundă şi să elimineze aceste ele- 
mente—a produs în unele sfere ale 
publicului nostru o dispositie dujmă- 
noasă şi neincrezătoare faţă de stu- 
diile slave. Aceasta a fost însă o dis- 
 Qgositie trecătoare. In curind se vor 
convinge toți —căci invatatil noştrii 
cel distinşi de mult sunt convinşi des- 
pre aceasta — cá o cercetare serioasă 
şi aprofondată a materialului lexical 
al limbei romine este cu totul imposi- 
bilă fără limbile slave. Romanistul, 
care vrea să se ocupe cu limba ro- 
mină, trebue să fie pănă la un oare- 

care punct si slavist. . In întrunirea 
acestor două calități consistă meritul 
cel mare al d-lui B. P. Hasdeu. 

Dar noi nam împrumutat dela Slavi 
numai cuvinte, ci precum era natural 
să se intimple în urma unei lungi 
convietuiri cu ei, am împrumutat dela 
dinşii o sumă de obiceturi, credințe, 
superstiții şi instituţii, care aŭ rămas 
un bun statornic al poporului nostru. 
Cine va fi început să studieze o parte 
din datinele şi obiceiurile poporului 
romin în comparaţie cu ale altor po- 
poare, să zicem d. p. obicelurile dela 
nunți, a trebuit să vadă numai decît 
că, deşi ele se aseamănă mult cu obi- 
celurile popoarelor celor mai indepár- 
tate, ele se apropie totuşi mai mult 
de ale Slavilor din juru: nostru. Dacă 
ati răsfoi „Nunta la Romini“ de d-nul 
Marian, ati constata că Rominil din 
Banat aŭ multe lucruri comune cu 
Sirbii, far cei din . Bucovina si Mol- 
dova cu Maloroșşii. Ast-felit se esplica 
cum de pe lingă terminii de origine 


M A 


romană s'au introdus in Banat termini 
sirbeşti, far în Moldova şi Bucovina 
termini ruseşti, care în unele părţi se 
păstrează împreună cu cel vechi latini, 
în altele insă au inlocuit cu totul pe 
aceştia. Ast-feliii asistenții mirelui, cari 
de obicei se numesc vătăjei, frati 
de mire sai chtemdtort, se nu- 
mesc în Banat devert, divert, 
gtavert, ghtavert (sirb. djever), iar 
asistentul nunului se chiamă tarisfat 
(sirb. stari svat; svat- conviva nup- 
tialis): ambele numiri necunoscute in 
Moldova, Bucovina şi Muntenia. 

In Moldova şi Bucovina asistentul mi- 
relu! se chiamă drușbă (rus. družba, plsl. 
druzaba=socii), asistenta miresei dr usc dá 
(rus. družka socius, plsl. druZ&ka--amica), 
lar vátájitaenumità sf acá (cf.rus.svacha 
si deminutivul svaSenska, pronuba). S. 
FL. Marian, op. cit. cap. 25. 

Din domeniul obiceturtlor juridice 
avem un buh exemplu în instituţia, veche 
a jurdtorilor, despre care s'a crezut la 
început că este de origine curat romană, 

maj tárziü însă s'a dovedit a fi un aşeză- 
mint împrumutat de noi dela Slavi, lar 
de aceştia dela Germani °). 

Tendinţa, ce a dominat pe mulţi 
învăţaţi al nostril si dominează chiar 
astăzi pe unii, de a căuta rădăcina 
- tuturor datinelor şi obiceiurilor noastre 
la Romani — această tendinţă răsuflă si 
din cartea citată a d-lui Marian — este 
cu totul greşită. Sperăm că această con- 
vingere a noastră va găsi pe zi ce 
merge mai mult loc printre învățații 
nostril si va înlătura multe din pre- 
juditiile generaţiei trecute. 

Dar exemplul cel mai isbitor de 
covirşitoarea influenţă a Slavilor ni-l 
dă vechia noastră organisatie de stat. 
Incepind dela voevozi şi gospodari 
(plsl. vojevoda şi gospodari) pănă la 
cel din urmă cnejt de sate (plsl. 
Kanezi), aproape toate aşezămintele 


3) Vezi Hasdeu, Archiva istorică, vol. III, stu- 
diul despre documentul lui Stefan Dugan, şi Xeno- 
pol, Convorbiri Literare, an. VII, „Studi! asupra 
vechilor noastre aşezăminte“. 

noastre vechi sunt sai de origine slavă 
saii posed pe lingă puţinele elemente 
moştenite de la Romani o sumă în- 
semnată de elemente slave. Ast-feliü 
aristocrația este numită cu un nume 
bulgăresc boerime, boerí (plsl. bol- 
jarinm saü bojarinm); funcțiunile dela : 
curtea domnească erai designate in 
mare parte cu numiri slavoneşti: vor- 
nic (plsl. dvornikm), postelnic (plsl. 
postelsnik'&), clucerii (plsl. klju¢arn), 
stolnic (plsl. stolanikn); mai tărziu 
se ivesc şi funcțiuni cu nume romi- 
neşti, ca sptar, portar S. €.; boeril 
purtaü titlurile slave de jupan în 
Muntenia (plsl. župan) şi pant în Mol- 
dova (ceho-pol. pan). Un studiü temei- 
nic al tuturor acestor institutiun! vechi 
romineşti nu se poate face fără o 
cunoştinţă suficientă a  antichitátilor 
slave. Lipsa desăvirşită a acestei cu- 
nostinte la cei mai multi din istoricii 
noştrii de pănă acum a fost singura, 
causă că istoria noastră internă sau 

istoria agezámintelor noastre vechi se 
află încă intr'o stare foarte înapoiată. 

In sfirgit, chiar dacă Slavii n'ar fi 
avut nici o influenţă asupra vieţii 
noastre culturale, însuşi faptul că am 
avut cu el relatiunt politice în- 
delungate ne-ar obliga să învăţăm lim- 
bile lor, pentru a putea studia aceste 
relatiun nu prin ochii străinilor, cum 
s'a făcut prea des pănă acum, ci din 
isvoarele originale şi prin noi înşine. 
Muntenia a fost in relatiunf cu Bul- 
garii şi Sirbil, Moldova cu Polonii si 
Ruşii, iar toti Rominil înainte de con- 
stituirea lor în principate cu felurite 
semintii sloveneşti de dincoace si de 
dincolo de Dunăre. Istoricul romin 
este dator prin urmare să cunoască 
limbile acestor popoare, dacă voeşte 
ca studiile sale asupra istoriei romine - 
să nu fie unilaterale şi greşite. E drept 
că materialele istorice bulgăreşti si 
sirbeşti nu sunt nici prea numeroase, 
nică prea importante, cele polone însă 
şi ruseşti sunt aşa de bogate, încît 

fără, utilizarea, lor este imposibilă ori-ce 
istorie rominească, care ar avea pre- 
tentia de a fi complectă. Dacă aş în- 
trebuinţa o comparaţie, aş zice cà lim- 
bile slave sunt pentru istoricul romin 
tot aşa de indispensabile, cum este 
limba grecească pentru istoricul bizan- 
tin sai limba latineascá pentru istori- 
. cul evului mediu în apusul Europei. 
Şi cu toate acestea, celor mai multi 
din istoricii noştrii le-a lipsit cunoştinţa 
limbilor slave. O îndreptare simțită in 
această privire s'a produs în ultimul 
pătrar de secol prin lucrările şi publi- 
catiunile d-lui Hasdeu. D-sa are meri- 
ritul de a fi fost primul între Romiîni, 
care s'a folosit de bogatele sale cuno- 
stinte în domeniul limbilor slave pen- 
tru studiul istoriei romine şi care ne-a 
făcut cunoscute pentru întiiaş dată o 
sumă de isvoare preţioase, despre care 
restul invátatilor noştrii nu puteai avea 
cunoştinţă, sai dacă aveai, nu le puteai 
folosi. N’am decit să vă amintesc colecţia 
de documente alese slavo-romine din Ar- 

chiva Istoricá a Rominiei, de cronica mol- 
dopolonă publicată tot acolo şi de o sumă 
de acte şi corespondențe în limbi slave, ce 
se cuprind in Archivá, în Columna lui 
Traian si în celelalte publicatiuni ale 
d-lui Hasdeu. Acelas merit îl are ră- 
posatul episcop Melchisedec, care în 
Cronica Huşilor, în Cronica Romanului, 
în Analele Academiei Romine, în Ar- 
chiva pentru Istorie, Archeologie si 
Filologie şi in alte publicaţii mai mă- 
runte a scos la lumină multe docu- 
cumente, notițe istorice, vieţi de sfinți 
etc., în originale slavone şi in tradu- 
ceri. Tot aşa d-nul Tocilescu in Re- 
vista pentru Istorie, Archeologie si 
Filologie a căutat să dea un loc de 
căpetenie isvoarelor slavone şi să le 
utilizeze în studiile sale de istorie ro- 
mina. Acelaş lucru îl făcuse cu mult mai 
'nainte d-nul Odobescu in Revista Ro- 
mină, unde se găsesc cite-va descrieri 
de manuscripte şi tipărituri vechi sla- 
vo-romine. Astăzi suntem fără îndoeală 
pe o cale mai bună decit acum 30 de 

ani, şi e de sperat că cu introducerea 
studiilor slave in universităţile noastre 
vom face progrese şi mai mari în 
această directiune. | 

Cam acesta este interesul general . 
ce presentá limbile slave in cadrul 
studiilor noastre universitare. Am tre- 
cut cu vederea peste folosul cel mare 
practic, ce l'am putea trage din cu- 
noasterea mai de aproape a limbilor 
slave moderne, de oare-ce studiile uni- 
versitare n'aü a face cu trebuintele prac- 
tice ale vieţii, ci cu exigenţele stiin- 
telor istorice. 

Răspindirea studiilor teoretice va 
uşura însă foarte mult învăţarea, practică 
a limbilor slave, care nu poate fi nică 
de cum în dauna noastră. 

Delta renaşterea noastră politică în- 
coace, nol am întrerupt aproape cu 
totul relaţiile cu popoarele slave din 
prejur, am nesocotit si nesocotim cu 
desăvirşire tot ce se petrece la din- 
sele. Două din ele, Bulgarii si Sirbit, 
scápati de jugul turcesc, tind ca şi nol 

a-şi reforma întreaga lor viaţă cultu- 
rală şi politică şi fac văzind cu ochii 
progrese, pe care ar fi bine să le cu- 
noaştem din propriile noastre infor- 
mati. E de prisos să amintesc cit de 
folositoare ne-ar fi cunoştinţa mai apro- 
fundată a celui-lalt vecin puternic, care 
a avut şi poate să aibă încă o influ- 
entá decisivă asupra soartei noastre. 

Dar, cum ziceam, cunoştinţa prac- 
tică a limbilor slave nu va intra nică 
odată în domeniul învăţămîntului nos- 
tru universitar. Scopul nostru trebue 
să fie esclusiv studiul teoretic al 
lor şi prin acesta studiul intregii 
fiinţă a popoarelor slave, întru cit 
ele aŭ exercitat oare-care influenţă a- 
supra vieţii noastre din trecut. Am 
putea numi, prin urmare, obiectul ocu- 
patiunilor noastre speciale într'un sens 
foarte larg filologia slavo-ro- 
mind. 

Cu ces'ar ocupa filologia slavo-romină? 

Ea ar trebui să conţină mai în- 
tiiü de toate studiul limbei paleo- 

slovenice, cea mai veche şi cea mai 
interesantă din punctul de vedere filo- 
logic între limbile slave. Aceasta este 
totdeodată cea mai necesară pentru 
nof, câci ea a fost limba întrebuințată 
în literatura noastră bisericească şi pro- 
= faná pănă la înlocuirea ei cu limba 
grecească şi romineascá. De oare-ce însă 
limba paleoslovenică noi nam primit-o 
dela Chiril şi Metod, adecă din primele 
timpuri ale literaturei paleoslovenice, 
ci ceva mai tărzii dela Bulgari, de 
aceea după studiul paleoslovenicei ar 
trebui să urmeze îndată studiul /imbet 
vechi bulgare, care după unii (Schlei- 
cher, Leskien) este însăşi limba paleo- 
slovenică, după alţii (Kopitar, Miklosich) 
este o altă limbă, un alt dialect slav. 10) 

Treptat cu aceasta ar trebui făcut 
studiul limbet vechi ruseşti, pe 
care o găsim din primele timpuri ale 
existenţei statului Moldovean în can- 
celaria domnească şi care a pătruns 


10) Aceasta este limba, pe care alții o numesc 
paleoslavică sau paleoslavă. 


Ya 

mai tárziü, prin sec. 17, pentru scurtă 
vreme in cărţile bisericeşti si in lite- 
ratura profaná. | 
Minà in mînă cu studiul acestor 
limbi ar trebui să meargă studiul ve- 
chei literaturi slave, născută în 


. timpul apostolilor Chiril si Metod in 


Panonia, ajunsă la o înaltă desvoltare 
în Bulgaria pe timpul țarilor Simeon 
şi loan Alexandru, şi împrumutată de 
la Bulgari de Sirbi, Ruşi şi Romini. 
Toate productiunile acestei literaturi 
mai mult bizantine, de cit : slavone 
— căci ele nu sunt în majoritate de 
cit traduceri după originale greceşti — 
erai cunoscute în ţările noastre, se co- 
piaü şi se citeaii foarte des, formaü, 
cu un cuvint, singura hrană intelec- 
tuală a oamenilor de carte în perioada 
cea veche a literaturei noastre. Ele at 
inriurit şi asupra productiunilor origi- 
nale romineşti din acele vremuri, cum 
sunt în Moldova cronica putneaná, cro- 
nica bistriţeană (încă nepublicată), ana- 


 lele putnene şi bistritene, cronicele 


42,731. 3 


Scrise in veacul XVI de Macarie epis- 
copul de Roman (1542) si Eftimie e- 
piscopul de Rădăuţi (1553), precum şi 
cronicacălugărului muntean Moxa (1620). 

Acestea ar fi studiele gramaticale 
şi literare, indispensabile pentru a 
putea trece la studiul antichităţilor 
slave, care ar trebui să cuprindă ince- 
puturile istorice ale Slavilor, constitu- 
irea lor în state, aşezămintele lor sociale, 
politice şi religioase, viaţa lor mate- 
 rialá, obiceiurile juridice, mitologia sS. 
a. m. d. Acesta este cel mai impor- 
tant studiü prin cuprinsul său şi de 
neapărată trebuintá pentru înţelegerea 
antichitatilor romine. 

Ca un mijloc mai mult pentru a în- 
lesni investigatiunile proprii, de cit ca 
ştiinţă à parte vom trebui să tratăm p a- 
leografia şi diplomatica slavă. 
Studiul paleografiei si diplomaticel sla- 
ve, adecá studiul formelor exterioare a 
manuscriptelor si documentelor slave, 
trebue sá formeze introducerea la stu- 
diul paleografiei si diplomaticel romine, 

care nu sunt de cit o imitare şi o 
continuare a celor slave. 

Cam acesta ar trebui să fie ciclul 
de studii slavice în universitatea noas- 
tră, pentru ca aceste studii să corăs- 
pundă aşteptărilor şi trebuintelor noastre 
speciale. Mijloacele materiale şi intelec- 
tuale, de care dispunem noi, nu ne permit 
a trata filologia slavă dintr'un punct de 
vedere general, precum se face d. p. la 
universitățile germane sai ruseşti, unde 
ea are cite doi, trei saii chiar mai 
multi representanti în corpul profeso- 
ral. Pe lingă aceasta, organisatia fa- 
cultăţii noastre de litere şi filosofie este 
astfeliü, că nu vă îngădue a consacra 
prea mult timp acestor studil cu totul 
speciale. De aceea, consiliul facultăţii 
noastre a găsit de cuviinţă să intro- 
ducă deocamdată ca studii obligatorii 
pentru studenţii sectiunel istorice, anul 
al treilea, numai limba paleoslove- 
nică. Acesta, este începutul şi temeiul 
tuturor celor-lalte studii slave şi fără de 
el nu putem face nici-un pas înainte în 

filologia slavo-rominá. E de dorit însă 
ca şi studenţii sectiunei filologice, în 
special cel ce aŭ de gînd să se ocupe 
cu limba romînă, să urmeze acest curs, 
despre al cărui folos sper că se vor 
convinge în curînd. 

Domnilor, 

A fost o vreme cînd se credea că 
studiul limbilor slave este pentru noi 
Rominii un pericol national. Sunt, din 
nenorocire, şi astăzi oameni, cari aŭ 
această convingere şi cari, dintr'un pa- 
triotism răi înţeles, din prejuditii mos- 
tenite sau dintr’o mărginire fatală a 
minţii lor, nu voesce să se lapede de 
dîinsa şi nu vor să înţeleagă pentru ce 
în universitatea noastră s'a introdus stu- 
diul filologiei slave. 

„De unde şi-a luat naştere acest pre 
juditiü ? 

El a fost un resultat al ideilor gre- 
site ce se înrădăcinaseră pănă in se- 
colul nostru între învățații si lumea, 
străină asupra orginei si nationalitátil 
noastre. Limba slavonă în biserica şi 


statul nostru, institutiile vechi de ori- 
gine slavă şi cu deosebire suma cea 
mare de elemente slavone in limba ro- 
mina ati făcut pe învățații străini, cari 
n’o cunoşteau mai de aproape, să creadă, 
că noi suntem un popor de viţă slavă 
sali o amestecătură de popoare: de Ro- 
mani, Slavi, Greci, Turci ş. a. m. d. 
Această părere a trăit cam pănă la 
Diez, întemeietorul filologiei romanice, 
care a dovedit lumei străine, că limba 
noastră are un caracter curat romanic. 
Inainte de Diez ideile greşite asupra 
originei noastre ati fost combătute de 
regeneratorii culturei romine din Tran- 
silvania: Şincai, Petru Maior, Clain şi 
ceilalţi bărbaţi din pleiada ardelenească, 
carii serveau causa patriotismului şi 
carii, ca toţi campionii unor convin- 
geri nouă si fanatice, aü ajuns la ex- 
tremul contrar, de a declara că tot ce 
constitue astăzi naționalitatea romînă 
este o moştenire romană curată şi ne- 
atinsă. 

Dacă cunoştinţele şi vederile acestor 

bărbaţi ar fi fost mai largi, dacă pa- 
triotismul lor nu i-ar fi împiedecat să 
vadă elementele neromane ale culturei 
noastre, este probabil că nu sar fi 
produs acea întreagă mişcare — nobilă 
şi demnă. de admiratiunea noastră, insă 
greşită — care şi-a găsit culminatiunea 
el în teoria despre puritatea absolută, 
a singelui nostru roman si în -dictio- 
nariul lui Laurian si Maxim. 

Astăzi aceste tendinţe aparţin isto- 
rief. Originea noastră de la Roma, la- 
tinitatea limbei noastre si înrudirea 
noastră cu popoarele romanice sunt 
fapte recunoscute de lumea, întreagă. 
Astăzi nu ne mai contestă nimenea 
dreptul de a ne numi urmaşii colo- 
niilor romane şi a ne făli, dacă ne place, 
cu acest nume. Pana şi Slavii recunosc 
acum cu toţii, că nu suntem fraţi de 
al lor, cum pretindeai: unii dintre dinşii 
odinioară. Civilisatia greco-slavonă am 
aruncat-o cu totul si am căutat s’o în- 
locuim cu civilisatia romano-germaná 
a apusului, în a cărui sferă de idei 


trăim de o jumătate de secol încoace. 

De aci însă nu urmează ca noi să 
continuăm a tăgădui ori-ce înriurire 
străină la formarea nationalitatil noas- 
tre. Popoarele tráesc într'o perpetuă 
atingere unele cu altele si intr'o per- 
petuă influențare mutuală. Noi am su- 
ferit o inriurire puternică din partea 
Slavilor, fiind-cá am tráit multá vreme 
cu dinşii şi lingă dinşii. Astăzi putem 
face această mărturisire, fără cea mai 
mică teamă că printr'insa am renunţa, 
la originea noastră romană. 

Este timpul, Domnilor, ca ştiinţa is- 
torică rominá să iasă cu totul din fasa 
romantică a copilăriei. Datoria ei tre- 
bue să fie de aci 'nainte: a căuta pretu- 
tindeni numai şi numai adevărul. 

Ar fi o rătăcire periculoasă dacă am 
crede că educaţia noastră naţională tre- 
bue bazată pe neadevăruri sau re- 
ticente. 

Dinpotrivă, noi credem că printr un 
studii calm şi cit se poate de multi- 
lateral al trecutului nostru trebue să 

ne dăm seamă de toţi factorit vi- 
eti noastre trecute. 

Popoarele nu sunt numai ceea-ce sunt 
în present, ci şi ceea-ce au fost în 
trecut. Dacă civilisatia noastră a fost 
în parte slavonă, ea este şi astăzi tot 
aşa, căci masele poporului nostru nu 
s'aü schimbat, cum s'aü schimbat cla- 
sele bogate şi culte ale societăţii. Fost- 
aŭ civilisatia slavonă o nenorocire saü 
o norocire pentru nol, aceasta este o 
întrebare, pe care nimenea n'o va pu- 
tea deslega, căci nimenea nu poate sti 
ce s’ar fi întimplat cu noi, dacă lu- 
crurile s'ar fi petrecut .altfelii. 

Datoria noastră, a oamenilor de sti- 
intá, este a presenta civilisatia trecută 
nu cum am fi dorit să fie, ci cum a 
fost în realitate. Numai în chipul acesta, 
ne vom putea explica pentru ce am 
ajuns astăzi acolo unde suntem. 

Studiul ast-feliü înţeles al trecutului 
nostru — căci cu acesta se ocupă în 
mare parte filologia slavo-rominia—va fi 
pentru noi un îndemn puternic pentru 

a nu perde încrederea in viitor. Dacă 
Rominii cei vechi nu sfaü perdut in- 
dividualitatea lor naţională în zece 
veacuri de cultură slavonă, dacă ei aŭ - 
avut puterea de a şi-o asimila, fără să 
fie absorbiți de dinsa, ba absorbind ef 
înşişi pe cel ce le-au imprumutat-o, 
Rominii de astăzi trebuesc să aibă o 
înzecită încredere in vitalitatea lor. 
Studiul filologiei slavo-romine nu va [. 
sgudui, ci va întări această încredere. 


42731 9a 


Digitized by Google 


De acelaş autor: 


^ — Contribuiri pentru istoriografia bulgară 
si sirbească. Leipzig 1891. (în limba 
germană). | 

— Vechile cronice moldoveneşti pănă la 
Ureche. Texte slave cu studii, tradu- 
ceri şi note. Bucureşti 1891. 

— Documente culese din archive şi bibliotecă 
polone, 1510 — 1600. Bucuresti 1892. 
(Suplementul II, volumul I, din colec- 
tiunea de documente Hurmuzaki, ediţia 
Academiei Romine). 

